**NÁRODNÁ RADA SLOVENSKEJ REPUBLIKY**

**VII. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: CRD-257/2020

**1842a**

**Spoločná správa**

**výborov Národnej rady Slovenskej republiky o prerokovaní návrhu na vyslovenie nesúhlasu Národnej rady Slovenskej republiky s Dohovorom Rady Európy o predchádzaní násiliu na ženách a domácemu násiliu a o boji proti nemu (tlač 1842)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Návrh na vyslovenie nesúhlasu Národnej rady Slovenskej republiky s Dohovorom Rady Európy o predchádzaní násiliu na ženách a domácemu násiliu a o boji proti nemu (tlač 1842) pridelil predseda Národnej rady Slovenskej republiky svojím rozhodnutím z 12. februára 2020 č. 1962 na prerokovanie

Ústavnoprávnemu výboru Národnej rady Slovenskej republiky a

Výboru Národnej rady Slovenskej republiky pre ľudské práva a národnostné menšiny ako gestorskému výboru s lehotou na prerokovanie ihneď.

Ústavnoprávny výbor Národnej rady Slovenskej republiky návrh prerokoval 21. februára 2020 a prijal k nemu uznesenie č. 819,v ktorom odporúčal Národnej rade Slovenskej republiky **nevysloviť súhlas** s Dohovorom Rady Európy o predchádzaní násiliu na ženách a domácemu násiliu a o boji proti nemu.

Výbor Národnej rady Slovenskej republiky pre ľudské práva a národnostné menšiny návrh prerokoval 21. februára 2020 a prijal k nemu uznesenie č. 151, v ktorom odporúčal Národnej rade Slovenskej republiky **nevysloviť súhlas** s Dohovorom Rady Európy o predchádzaní násiliu na ženách a domácemu násiliu a o boji proti nemu.

Gestorský výbor na základe vyššie uvedených stanovísk výborov a poslancov gestorského výboru vyjadrených v rozprave k predloženému návrhu odporúča

Národnej rade Slovenskej republiky

podľa článku 86 písmena d) Ústavy Slovenskej republiky

**nevysloviť súhlas**

s Dohovorom Rady Európy o predchádzaní násiliu na ženách a domácemu násiliu a o boji proti nemu.

Spoločná správa výborov bola schválená uznesením gestorského výboru z 21. februára 2020 č. 152. Týmto uznesením gestorský výbor poveril poslanca Juraja Soboňu, aby Národnú radu Slovenskej republiky informoval o výsledku rokovania vo výbore a predložil návrh na uznesenie Národnej rady Slovenskej republiky.

Bratislava 21. februára 2020

Juraj Soboňa v. r.

podpredseda Výboru Národnej rady Slovenskej republiky pre ľudské práva a národnostné menšiny

N Á R O D N Á R A D A  S L O V E N S K E J R E P U B L I K Y

VII. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

č. CRD-257/2020

NÁVRH

U Z N E S E N I E

N Á R O D N E J R A D Y S L O V E N S K E J R E P U B L I K Y

z .... februára 2020

k návrhu na vyslovenie nesúhlasu Národnej rady Slovenskej republiky s Dohovorom Rady Európy o predchádzaní násiliu na ženách a domácemu násiliu a o boji proti nemu

**Národná rada Slovenskej republiky**

podľa článku 86 písmena d) Ústavy Slovenskej republiky v spojení s § 88 ods. 4 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

**nevyslovuje súhlas**

s Dohovorom Rady Európy o predchádzaní násiliu na ženách a domácemu násiliu a o boji proti nemu.